Сарајево, 18.7. 2025. године

МЕДИЈИМА

**САОПШТЕЊЕ ЗА МЕДИЈЕ**

**Чланство БиХ у ЕУ подржава 69,9 % грађана БиХ**

Дирекција за европске интеграције провела је у јуну 2025. године истраживање јавног мишљења о подршци приступању Босне и Херцеговине у Европску унију и о темама у вези с европским интеграцијама које интересују грађане. Истраживање је проведено *CATI*

методом, на узорку од 1.200 испитаника, који је репрезентативан на нивоу цијеле државе.

У случају расписивања референдума за улазак Босне и Херцеговине у Европску унију би гласало 69,9 % грађана БиХ, односно седам од 10 грађана. Улазак у Европску унију би подржало 82,9% испитаника у Федерацији БиХ, у Републици Српској 46,1% те у Брчко дистрикту 71,3%. У односу на прошлу годину, проценат подршке испитаника је мањи за 1,3%.

Главни разлози зашто грађани подржавају улазак Босне и Херцеговине у Европску унију су слобода кретања људи, робе и капитала (31,4%), мир и политичка стабилност (29,1%), поштивање закона (28,9%) те побољшање инфраструктуре (8,8%).

Најважнији разлог међу испитаницима који не подржавају улазак Босне и Херцеговине у Европску унију су већи трошкови живота и порези (36,6%), а потом слиједе губитак различитости (20,2%), исељавање становништва (17%), превелика централизација (9,1%) те повећање бирократије (8,4%).

Према мишљењу грађана, Европска унија је заинтересована за приступање Босне и Херцеговине у највећој мјери због природних ресурса (38,1%), осигурања мира и стабилности (20,1%) те ширења европског тржишта (19,8).

Сваки други испитаник, односно њих 43,4%, сматра да је борба против корупције најважнија реформа за унапређење свакодневног живота, а потом слиједе реформа судова и тужилаштава (18,4%), смањење пореских оптерећења на рад и уклањање препрека запошљавању (14,9%), те реформа социјалног система (14,2%).

Грађани, њих 30,9%, као највећу препреку интеграцији Босне и Херцеговине у Европску унију виде политизацију процеса интегрисања, а затим слиједе неспремност на промјене (25,6%), те објективне препреке (14,5%).

Највећи број испитаника, њих 34%, сматра да ће Босна и Херцеговина ући у Европску унију за највише 10 година, а 51,5% грађана сматра да европски пут Босне и Херцеговине нема алтернативу.

Укупно 42,4% испитаника сматра да ће највише користи од уласка БиХ у ЕУ имати млади, док 18,9 % сматра да ће имати политичари, а 10,4% испитаних да ће то бити студенти.

Већина грађана (58,4%) препознало је Европску унију као највећег донатора средстава Босни и Херцеговини.

Испитаници у највећем постотку (45,5%) сматрају да ће ЕУ учврстити унутрашње односе и наставити са проширењем.

Истраживање јавног мишљења о ставовима грађана о чланству у ЕУ и процесу интеграције у Европску унију објављено је на веб страници Дирекције <https://www.dei.gov.ba/bs/istrazivanja-javnog-mnijenja>.

Дирекција за европске интеграције